Betsi Shidfar. Betsi Yakovlevna Shidfar (qizlik familiyasi: "Shuster"; 1928-yil 27-fevral, Zmiiv – 1993-yil 29-may, Moskva) – sovet va rus filologi, sharqshunos, arabshunos, tarjimon. Arab tili va adabiyotining eng mashhur mutaxassislaridan biri. Qur’on tarjimoni. Hayoti. Betsi Yakovlevna Shuster 1928-yil 27-fevralda Xarkov yaqinidagi Zmiiv qishlogʻida yahudiy oilasida tugʻilgan. Onasi mikrobiolog, otasi esa terapevt jarroh edi. Betsi Shidfarning ota-onasi SSSRda 30-yillarda ocharchilik davrida boshlangan epidemiyalarga qarshi kurashda, jumladan, Qozogʻistonda bemorlarni davolashda qatnashgan. Keyinchalik Yakov Shuster Tuapse portidagi sanitariya-epidemiologiya xizmati rahbari etib tayinlangan. 1946-yilda Betsi Shidfar Leningradga koʻchib oʻtgan va u yerdagi Leningrad davlat universitetining sharqshunoslik fakultetiga oʻqishga kirgan. U yerda arab tili yoʻnalishida tahsil olgan. 1952—1955-yillarda Buxoro oʻqituvchilar malakasini oshirish institutida metodist va kafedra mudiri boʻlib ishlagan, shuningdek, rus tilidan dars ham bergan. 1955—1958-yillarda Toshkent sahridagiOʻrta Osiyo davlat universitetida dars bergan. 1956-yilda Betsi Shidfar Oʻzbekiston SSR Fanlar akademiyasi Sharqshunoslik instituti aspiranturasiga oʻqishga kirgan. U 1993-yil 28-mayda Moskvada vafot etgan.